I oldtiden var Tunesien hovedsageligt befolket af [[berbere]]. I 1100-tallet f.Kr. grundlagde [[Fønikien|fønikiske]] immigranter byen [[Karthago]], der siden udviklede sig til en økonomisk og militær regionalmagt. Karthagos rival, [[Romerske republik|Den Romerske Republik]], ødelagde byen i 146 f.Kr. Tunesien var de næste otte hundrede år underlagt romersk herredømme. Romerne indførte bl.a. [[Kristendom|kristendommen]] og opførte arkitektoniske vidundere såsom amfiteatret i [[El Djem]]. Fra 647 forsøgte muslimske arabere gentagende gange at erobre Tunesien, hvilket lykkedes i 697. [[Det Osmanniske Rige|Osmannerne]] erobrede Tunesien 1534-1574, og sad på magten de næste tre hundrede år. I 1881 koloniserede Frankrig Tunesien. Landet opnåede uafhængighed med [[Habib Bourguiba]] i 1957. I 2011 blev Tunesiens mangeårige præsident [[Zine El Abidine Ben Ali]] afsat under den såkaldte [[Jasminrevolutionen|Jasminrevolution]], og der blev afholdt parlamentsvalg. Det blev efterfulgt af parlaments- og præsidentvalgene i oktober og november 2014.<ref>[https://www.jeuneafrique.com/51582/politique/tunisie-les-l-gislatives-fix-es-au-26-octobre-et-la-pr-sidentielle-au-23-novembre/ "Tunisie : les législatives fixées au 26 octobre et la présidentielle au 23 novembre."] ''Jeune Afrique''. 25. juni 2014.</ref><ref>[https://www.bbc.com/news/world-africa-30165471 "Tunisia holds first post-revolution presidential poll."] ''BBC News''. 23. november 2014.</ref> Tunesien er derfor det eneste land i Nordafrika, der klassificeres som ”frit” af [[Freedom House]].<ref>[https://freedomhouse.org/report/freedom-world/freedom-world-2018 "Freedom in the World 2018."] ''freedomhouse.org''. 13. januar 2018.</ref>
Historie Tidligere_riger,_stater,_protektorater,_kolonier_og_lande